
తిరువనంతపురం : పినరయి విజయన్ మంత్రివర్గం నుంచి మరో మంత్రి రాజీనామా చేశారు. భూ కబ్జా ఆరోపణలతో ఉక్కిరిబిక్కిరవుతున్న కేరళ రవాణా మంత్రి థామస్ చాందీ బుధవారం తన రాజీనామాను ముఖ్యమంత్రికి సమర్పించారు.అలపుజ జిల్లా కలెక్టర్ నివేదికను చాందీ కేరళ హైకోర్టులో సవాలు చేశారు. కానీ హైకోర్టు ఆయన పిటిషన్ను తోసిపుచ్చింది. ఆయనకు వాటా ఉన్న ఓ కంపెనీ భూ ఆక్రమణలకు పాల్పడినట్లు జిల్లా కలెక్టర్ తన నివేదికలో పేర్కొన్నారు.థామస్ చాందీ రాజీనామాను ముఖ్యమంత్రి విజయన్ కేరళ గవర్నర్ పి సదాశివంకు పంపించారు.సీపీఎం నేతృత్వంలోని వామపక్ష ప్రజాస్వామిక కూటమి ప్రభుత్వం 2016 మేలో ఏర్పాటైంది. రాజీనామా చేసిన మంత్రుల్లో మొదటివారు ఏ కే శశీంద్రన్ (ఎన్సీపీ). ఆయన ఓ మహిళతో అసభ్యకరంగా ఉన్నట్లు ఆడియో క్లిప్ బయటపడటంతో తన పదవికి రాజీనామా చేయక తప్పలేదు. బంధుప్రీతి ఆరోపణలపై మరో మంత్రి జయరాజన్ (సీపీఎం) రాజీనామా చేశారు.

tiruvanantapuram : pinarayi vijayan mantrivargam nunchi maro mantri rajinama chesaru. bhoo kabja aaropanalato ukkiribikkiravutuna kerala rawana mantri thamas chaandii budhavaaram tana rajinamanu mukhyamantriki samarpinchaaru.alapuja jilla kalektar nivedikanu chaandii kerala hycortulo savalu chesaru. cony hycortu aayana pititionnu tosipuchindi. aayanaku wata unna oo company bhoo aakramanalaku paalpadinatlu jilla kalektar tana nivedikalo perkonnaru.thamas chaandii rajinamanu mukhyamantri vijayan kerala gavarnar pi sadaasivanku pampinchaaru.cpm netrutvamloni vamapaksha prajaaswaamika kootami prabhutvam 2016 melo erpaataindi. rajinama chesina mantrullo modativaaru e kee sashindran (encpy). aayana oo mahilatho asabhyakaramgaa unnatlu audio clip bayatapadatamtho tana padaviki rajinama cheyaka tappaledu. bandhupreeti aaropanalapai maro mantri jayarajan (cpm) rajinama chesaru.